Pielikums

Jelgavas pilsētas domes 2021.gada 21.janvāra lēmumam Nr.1/1

“Jelgavas valstspilsētas un jaunveidojamā Jelgavas novada ilgtspējīgas attīstības stratēģijas 2022.-2035.gadam izstrāde”

**DARBA UZDEVUMS**

**Jelgavas valstspilsētas un jaunveidojamā Jelgavas novada ilgtspējīgas attīstības stratēģijas 2022.-2035.gadam izstrādei**

1. Izstrādāt Jelgavas valstspilsētas un jaunveidojamā Jelgavas novada ilgtspējīgas attīstības stratēģiju 2022.-2035.gadam (turpmāk – Stratēģija), kurā noteikta kopīgā un katras pašvaldības ilgtermiņa attīstības vīzija, mērķi, prioritātes un kopīga telpiskās attīstības perspektīva.
2. Stratēģijas izstrādes tiesiskais pamatojums:
	1. Likums „Par pašvaldībām”;
	2. Attīstības plānošanas sistēmas likums;
	3. Teritorijas attīstības plānošanas likums;
	4. Ministru kabineta 2014.gada 14.oktobra noteikumi Nr.628 “Noteikumi par pašvaldību teritorijas attīstības plānošanas dokumentiem”;
	5. Ministru kabineta 2009.gada 25.augusta noteikumi Nr.970 „Sabiedrības līdzdalības kārtība attīstības plānošanas procesā”;
	6. Likums “Par ietekmes uz vidi novērtējumu”;
	7. Ministru kabineta 2004.gada 23.marta noteikumi Nr.157 “Kārtība, kādā veicams ietekmes uz vidi stratēģiskais novērtējums”;
	8. 2020.gada 10.jūnija “Administratīvo teritoriju un apdzīvoto vietu likums”.
3. Stratēģijas saturs:
	1. Stratēģiskā daļa;
	2. Telpiskās attīstības perspektīva;
	3. Stratēģijas īstenošanas uzraudzības kārtība;
	4. Pārskats par sabiedrības līdzdalību.
4. Stratēģijas izstrādes uzdevumi:
	1. definēt teritorijas ilgtermiņa stratēģiskos uzstādījumus - ilgtermiņa attīstības vīziju, mērķus, prioritātes, ņemot vērā Latvijas ilgtspējīgas attīstības stratēģiju līdz 2030.gadam, Zemgales un Rīgas plānošanas reģionu, Jelgavas pilsētas, Jelgavas un Ozolnieku novadu, kā arī blakus esošo pašvaldību spēkā esošās ilgtspējīgas attīstības stratēģijas;
	2. noteikt katras pašvaldības specifiskos stratēģiskos mērķus un attīstības prioritātes;
	3. ņemot vērā Jelgavas pilsētas, Jelgavas un Ozolnieku novadu spēkā esošos teritorijas plānojumus un plānotās izmaiņas tajos, noteikt kopīgu telpiskās attīstības perspektīvu – teritorijas perspektīvo telpisko struktūru, ietverot galvenās funkcionālās telpas un nozīmīgākos telpiskās struktūras elementus un to ilgtermiņa izmaiņas;

nodrošināt sabiedrības pārstāvju līdzdalību Stratēģijas izstrādē, iesaistot darba grupās un sabiedriskajās apspriedēs atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” nosacījumiem;

Stratēģijas izstrādi veikt saskaņā ar spēkā esošo Latvijas Republikas normatīvo aktu prasībām.

1. Stratēģijas izstrādes process un izpildes termiņi:

| **Nr.****p.k.** | **Pasākums** | **Termiņš** |
| --- | --- | --- |
| **1.** | **Sagatavošanās Stratēģijas izstrādei** |  |
| 1.1. | Domes lēmums par Stratēģijas izstrādes uzsākšanu | 2021.gada janvāris |
| 1.2. | Lēmuma par Stratēģijas izstrādes uzsākšanu nosūtīšana Vides aizsardzības un reģionālās attīstības ministrijai, Zemgales plānošanas reģionam un ievietošana teritorijas attīstības plānošanas informācijas sistēmā (TAPIS). Paziņojuma par Stratēģijas izstrādes uzsākšanu publicēšana mājas lapā [www.jelgava.lv](http://www.jelgava.lv), [www.jelgavasnovads.lv](http://www.jelgavasnovads.lv), [www.ozolnieki.lv](http://www.ozolnieki.lv). | 2021.gada janvāris |
| 1.3. | Stratēģijas izstrādes darba plāna un sabiedrības līdzdalības plāna izstrāde, apspriešana Attīstības plānošanas komisijā | 2021.gada janvāris - februāris |
| 1.4. | Paziņojuma par sabiedrības līdzdalības iespējām sagatavošana, publicēšana mājas lapā [www.jelgava.lv](http://www.jelgava.lv), [www.jelgavasnovads.lv](http://www.jelgavasnovads.lv), [www.ozolnieki.lv](http://www.ozolnieki.lv)., nosūtīšana Zemgales plānošanas reģionam publicēšanai tā mājaslapā. | 2021.gada februāris |
| 1.5. | Tematisko darba grupu izveide un darba organizēšana | 2021.gada februāris - marts |
| 1.6. | Ar Stratēģiju saistītu augstāka un līdzīga līmeņa dokumentu analīze (t.sk. konsultācijas ar Zemgales plānošanas reģionu, kaimiņu pašvaldībām un valsts institūcijām) | 2021.gada februāris - marts |
| **2.** | **Stratēģiskais ietekmes uz vidi novērtējums** |  |
| 2.1. | Konsultācijas ar attiecīgo Valsts vides dienesta reģionālo vides pārvaldi, kā arī ar Dabas aizsardzības pārvaldi un Veselības inspekciju par Stratēģijas īstenošanas iespējamo ietekmi uz vidi un cilvēku veselību. Paziņojuma nosūtīšana Vides pārraudzības valsts birojam par Stratēģijas izstrādes uzsākšanu. | 2021.gada februāris  |
| **3.** | **Stratēģijas (un Vides pārskata) 1.redakcijas izstrāde** |  |
| 3.1. | Stratēģijas 1.redakcijas izstrāde | 2021.gada marts - septembris |
| 3.2. | Vides pārskata 1.redakcijas izstrāde | 2021.gada maijs - septembris |
| 3.3. | Stratēģijas 1.redakcijas un Vides pārskata 1.redakcijas izskatīšana Attīstības plānošanas komisijā | 2021.gada septembris |
| **4.** | **Publiskā apspriešana** |  |
| 4.1. | Domes lēmums par Stratēģijas 1.redakcijas un Vides pārskata 1.redakcijas nodošanu publiskajai apspriešanai | 2021.gada oktobris |
| 4.2. | Paziņojuma par Stratēģijas 1.redakcijas un Vides pārskata 1.redakcijas publisko apspriešanu ievietošana TAPIS, publicēšana mājas lapā [www.jelgava.lv](http://www.jelgava.lv), [www.jelgavasnovads.lv](http://www.jelgavasnovads.lv), [www.ozolnieki.lv](http://www.ozolnieki.lv). | 2021.gada oktobris  |
| 4.3. | Stratēģijas 1.redakcijas publiskās apspriešanas organizēšana. Vides pārskata 1.redakcijas saskaņošana ar Vides pārraudzības valsts biroja norādītajām iestādēm | 2021.gada novembris  |
| 4.4. | Stratēģijas 1.redakcijas iesniegšana Zemgales plānošanas reģionam atzinuma saņemšanai | 2021.gada novembris |
| 4.5. | Publiskās apspriešanas rezultātu apkopošana | 2021.gada decembris - janvāris |
| 4.6. | Stratēģijas 1.redakcijas un Vides pārskata 1.redakcijas publiskās apspriešanas rezultātu izvērtēšana Attīstības plānošanas komisijā | 2022.gada janvāris |
| 4.7. | Stratēģijas 1.redakcijas un Vides pārskata 1.redakcijas publiskās apspriešanas kopsavilkuma izstrādāšana un publicēšana mājas lapā [www.jelgava.lv](http://www.jelgava.lv), [www.jelgavasnovads.lv](http://www.jelgavasnovads.lv), [www.ozolnieki.lv](http://www.ozolnieki.lv). | 2022.gada janvāris  |
| **5.** | **Stratēģijas un Vides pārskata gala redakcijas**  |  |
| 5.1. | Stratēģijas gala redakcijas un Vides pārskata gala redakcijas izstrāde, ņemot vērā publiskās apspriešanas rezultātus un institūciju sniegtajos atzinumos norādītos iebildumus un priekšlikumus | 2022.gada janvāris -februāris  |
| 5.2. | Stratēģijas gala redakcijas iesniegšana Zemgales plānošanas reģionam atzinuma saņemšanai | 2022.gada marts |
| 5.3. | Domes lēmums par Stratēģijas gala redakcijas un Vides pārskata gala redakcijas apstiprināšanu | 2022.gada aprīlis |
| 5.4. | Domes lēmuma par Stratēģijas gala redakcijas apstiprināšanu publicēšana mājas lapā [www.jelgava.lv](http://www.jelgava.lv), [www.jelgavasnovads.lv](http://www.jelgavasnovads.lv), [www.ozolnieki.lv](http://www.ozolnieki.lv). | 2022.gada aprīlis |
| 5.5. | Apstiprinātās Stratēģijas publiskošana, iesniegšana Vides aizsardzības un reģionālās attīstības ministrijai un Zemgales plānošanas reģionam, ievietošana TAPIS. | 2022.gada aprīlis |

1. Nepieciešamības gadījumā aktualizēt izstrādes termiņus pēc Stratēģijas 1.redakcijas izstrādes.

Sagatavoja:

Attīstības plānošanas komisija